JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänase erandlikult pika uudistesaate teemad -
Palestiinlased ei taha rahu
Vägivald kasvab Läänekaldal
Druuside märulid Golanil
Kas UNHRC on erapooletu?
Uusi eluasemeid C-alal
Templimägi uues valguses
Juuni keskel korraldatud ulatuslikes küsitlustes
püüti kaardistada palestiinlaste seisukohta
viimastel nädalatel tugevalt kasvanud vägivalla suhtes
nii Juudamaal ja Samaarias kui ka Gazas.
Küsitlustulemused viitavad selgelt faktile, et Joe Bideni valitsus
ja kõik need, kes jätkuvalt nõuavad
Iisraeli ja palestiinlaste vahelise rahuprotsessi taaselustamist,
elavad illusioonis. Küsitlustulemused näitavad veenvalt tõsiasja,
et enamik palestiinlasi on rohkem huvitatud juutide tapmisest
kui nendega rahu sõlmimisest.
Sama küsitluse kohaselt soovib suurem osa palestiinlasi,
et nende praeguse juhi,
Palestiina omavalitsuse PO presidendi Mahmoud Abbasi järglaseks
saaks keegi, kel on sidemed terrorismi ja seda harrastavate rühmitustega.
Lisaks usub valdav enamus, 84 %,
et Mahmoud Abbasi režiim ja sellesse kuuluvad institutsioonid
on korrumpeerunud ega hooli inimeste heaolust.
Küsitlused näitasid ka, et valdav enamus palestiinlasi usub,
et radikaalsete islamistide terrorirühmituste,
nagu Hamasi ja Palestiina Islamidžihaadi tõus
aktiivseteks tegijateks oli kõige positiivsem või parim asi,
mis on toimunud Palestiina rahvaga pärast Iisraeli iseseisvumist
enam kui 75 aastat tagasi.
Ka Palestiina Islamidžihaadi juht Ziyad Nakhalah
ütles juuni keskel Iraani telekanalile Al-Alam antud intervjuus,
et ootab märtrisurma ja peab seda kingituseks.
Tema sõnul on märtrisurm see,
millega ususõdalasi teenistust lõpetades premeeritakse.
Ta väljendas ka veendumust,
et palestiinlased tõrjuvad juudid välja Palestiinast, Galileast ja mujalt.
Ta põhjendas oma veendumust sellega, et nii Hamas
kui ka Palestiina Islamidžihaad on taganud džihaadi, püha sõja jätkumise
muuhulgas iga-aastaste Gazas toimuvate suvelaagrite kaudu,
kus noortele õpetatakse nii sõdimist kui viha Iisraeli vastu.
Mahmoud Abbasi valitsus on teadlik
terroristide laialdasest toetusest palestiinlaste seas.
Abbasi režiim teab ka, et kui ta avalikult terroristidele vastu astub,
mõistab rahvas nad hukka reeturite ja iisraellaste kaastöölistena.
Eelistame terrorismi rahule Iisraeliga, oli küsitluste selge sõnum.
Eelmainitud ulatusliku küsitluse järgi on USA
ja kogu läänemaailma propageeritava kahe riigi lahenduse toetus
vaid 28 % ning vastuseis 70 %.
Sama keskuse poolt kolm kuud varem kevadel läbi viidud uuring
näitas peaaegu täpselt samu tulemusi.
Palestiina võimud esitlevad olukorda selgelt valesti,
kui räägivad maailmale palestiinlaste soovist saavutada rahu
ja rajada Iisraeli kõrvale Palestiina riik.
Iisraeli analüütikute sõnul väidavad nad seda seetõttu,
et loodavad saada Läänekaldal riigi,
mida saaks seejärel kasutada stardiplatvormina Iisraeli ründamiseks.
Selline hiljutine radikaliseerumine on otsene tulemus
aastakümneid kestnud ajupesust ja Iisraeli-vastasest agiteerimisest,
mis toimub pidevalt mošeedes, kõikjal meedias, koolides,
ülikoolilinnakutes, spordis ja neis noorte suvelaagrites.
Enamik palestiinlasi peab terroristlike rühmituste toetamist
ja juutide mõrvamist oma viimase seitsme aastakümne
kõige uhkemaks saavutuseks,
mitte mingil juhul koolide, kodude ja haiglate ehitamist.
Knesseti kaitsekomisjoni viimasel istungil selgus,
et Liibanonis resideeruv Hezbollah oli salaja rajanud väikese baasi,
Iisraeli haldusalas asuvale Har Dovi mäele,
mida tuntakse ka Shebaa farmide nime all.
Selgus, et Iisraeli armeeposti vastas oli püsti pandud kaks telki,
millest kumbki mahutas pool tosinat relvastatud meest.
IDF-i ehk Iisraeli armee allikate väitel
nägid nad selle toimumist, kuid hoidusid provokatsioonile vastamast.
Kuna relvastatud vahejuhtumit ei toimunud,
soovitas välisministeerium diplomaatilist lähenemisviisi.
Nad on probleemiga tegelenud rahvusvaheliste kontaktide kaudu,
sealhulgas kõnelustel ÜRO ajutiste rahuvalvejõududega,
mis valvavad nn sinist joont ehk piiri Iisraeli ja Liibanoni vahel.
See ei olnud Hezbollah' esimene sissetungikatse,
varem on neid tabatud tunnelite kaevamiselt Iisraeli poolel,
sarnaselt sellele, mida Hamas on teinud Gaza sektoris.
Har Dov ehk Shebaa farmid on ca 25 ruutkilomeetri suurune ala,
mis on kiilutud Lõuna-Liibanoni, Edela-Süüria
ja Põhja-Iisraeli ristumispunkti.
Läbi ajaloo on Süüria ja Liibanon esitanud vastuolulisi väiteid
piirkonna kohta, mille piire pole kunagi täpselt määratletud.
Neli aastakümmet tagasi läks see Iisraeli kontrolli alla
ja ka riigi seaduste kaitse alla.
Vägivaldsed rahutused puhkesid päev pärast seda,
kui eelmise nädala teisipäeval
hukkus Eli asunduse lähedal asuvas bensiinijaamas neli
ja viga sai neli Iisraeli tsiviilisikut.
Vastuseks terrorirünnakule kiitis peaminister Netanyahu heaks
1000 uue kodu ehitamise Läänekaldale, Eli asundusse.
Asi lepiti kokku peaministri, kaitse- ja rahandusministrite kohtumisel
ning kuulutati välja vastusena mainitud nelja iisraellase tapmisele.
Sellega seoses tasub mainida,
et Iisraeli riikliku julgeoleku ministrit Itamar Ben-Gviri
kohtumisele ei kutsutud. Mainitud terrorirünnak
pani aga Juudamaa ja Samaaria piirkonna elanikud ja uusasunikud
taas seadust enda kätte võtma.
Maskides märatsejad tungisid Ofiri külas asuvasse mošeesse,
võtsid Koraani ja rebisid sealt lehti, enne kui selle tänavale viskasid.
Kõnealune video levis hiljem Iisraeli ja Palestiina sotsiaalmeedias.
Iisraeli armee teatel põletas sama seltskond hiljem
kohalikus koolis maha ka mitu klassiruumi.
Armeeraadio teatel pole kedagi ka pärast intsidenti vahi alla võetud.
Jätkame ülimalt vägivaldsete sündmustega,
kuna Iisraeli armee drooni tulistatud rakett
tabas autot koos kolme palestiinlasest relvamehega.
Hetk varem olid nad Läänekalda põhjaosas
kontrollpunktis sõdurite pihta tule avanud. See juhtus eelmisel nädalal.
Iisraeli kaitsejõudude teatel oli droonirünnak,
kus IDF-i teatel hukkusid kõik kolm,
esimene täppisrünnak Läänekaldal viimase kahe aastakümne jooksul,
kui reidil Jenini linna põhjaosas kasutati ründehelikoptereid.
Armee ja sisepolitsei ShinBet teatasid ühisavalduses,
et mainitud relvastatud isikud avasid esmalt tule
Jenini linnast põhja pool asuvas Jalameh' kontrollpunktis.
See oli Al-Aqsa märtrite brigaadi kuuluv terrorirakk,
kes vastutab ka mitmete teiste hiljutiste tulistamiste eest piirkonnas.
Nende vastu suunatud löögi
sooritas suurtükiväeüksuse opereeritud droon Elbit Hermes 450.
Sel aastal on sisepolitsei Shin Bet registreerinud
umbes 150 suuremat terrorirünnakut Iisraelis ja Läänekaldal.
Julgeolekujõud seevastu on seni ära hoidnud
ligi 400 märkimisväärset rünnakut. Kasv eelmise aastaga võrreldes
on olnud kahetsusväärselt suur, seisab avalduses.
Eelmises uudistesaates teatasime,
et Israel Beteinu partei juhi Avi Liebermani sõnul on ta valmis
valitsuskoostööks peaminister Benjamin Netanyahuga,
kui too viskab oma valitsuskoalitsioonist välja
praegused usuäärmuslaste, haredi ja messiaanlikud rühmitused.
Vaid nädal hiljem täpsustas Lieberman oma avaldust väitega,
et võimalus tema pääsemiseks Netayahu juhitavasse valitsusse
on nii väike, et tõenäolisem on, et Messias jõuab kohale enne,
kui tema juhitav partei Netanyahu valitsusse kaasatakse.
Ma ei usu sõnagi sellest, mida Netanyahu ütleb
ja ma ei usalda teda milleski, ütles Lieberman.
Ma pole isiklikult tema vastu
ja tema valitsusega mitte liitumises pole tegu isikliku kättemaksuga,
kuid taevas langeb enne, kui see juhtub,
ütles opositsioonis istuv Avi Lieberman.
Tuhanded Golani kõrgendikel elavad druusid protesteerisid
uue tuulepargi ehitamise vastu Majdal Shamsi linna lähedale.
Nad põletasid rehve ning loopisid piirkonda turvavaid politseijõude
kivide, ilutulestiku ja Molotovi kokteilidega.
Vähemalt 12 politseinikku sai viga, neli meeleavaldajat sai raskelt viga,
üks neist tulistamises, kolm mõõdukalt ja üks kergelt.
Vigastatud toimetati arstiabiks nii Haifa kui ka Safedi haiglatesse.
Druusi linna Daliyat al-Karmeli linnapea Rafik Halabi
ütles heebrea meediale, et protestid võivad muutuda isegi intifadaks
ehk mässulaineks iisraellaste vastu.
Druusikogukond oli väga pettunud Iisraeli energiapoliitikas
ja planeerimisseadustes, kuna Iisrael on võtnud sihiks
suunata energiatootmine üha enam puhastele vahenditele
ning tuuleenergia on nende plaanide oluline osa.
Energeetikaministeeriumi hinnangul
on Golani kõrgendik tuuleparkidele ideaalne ja optimaalne koht
tänu oma kõrgele asukohale. Plaan aga pahandas druuse,
kes näevad projektis ohtu oma põllumajanduslikule eluviisile.
Nad väidavad, et hiiglaslikud postid
ja nende ehitamiseks vajalik taristu takistavad nende elatusvõimalusi.
Samuti häirivad tuuleturbiinid nende arvates
peaaegu usuliselt püha sidet nende maaga,
mida on põlvest põlve edasi antud.
Iisraelis on juba mitu aastat tõstatatud teema
erinevate ÜRO alluvuses olevate organisatsioonide
ja ka Peaassamblee poolt
Iisraeli suhtes tehtavate küsitavate otsuste kohta.
Heaks näiteks on vahetult ÜRO alluvuses asuv organ,
nimelt ÜRO Inimõiguste Nõukogu UNHRC,
mis koosneb 47-st ÜRO liikmesriigist.
Riigid valitakse salajasel hääletusel
ja nende ametiaeg nõukogus on kolm aastat.
Kõigil ÜRO Inimõiguste Nõukogu istungeil arutatakse 10 erinevat punkti.
Päevakorrapunkt number 7 on alaline ja kohustab arutama
Iisraeli väidetavaid inimõigus- rikkumisi palestiinlaste vastu.
Kõiki teisi inimõiguste rikkumisi maailma eri paigus
käsitletakse vaid ühes päevakorrapunktis nr 4.
Ühelgi teisel rahval pole nii püsivat päevakorrapunkti.
Alates selle loomisest 2006. a juunis
on UNHRC järgmise 15 aasta jooksul vastu võtnud kokku 135 resolutsiooni,
milles kritiseeritakse teatud riike.
UNHRC on kogu oma ajaloo vältel mõistnud hukka
Lähis-Ida ainsa demokraatliku riigi Iisraeli 90 korda,
rohkem kui kaks korda sagedamini
kui kõiki maailma halvimaid inimõiguste rikkujaid kokku.
Põhja-Korea, Süüria, Iraan, Hiina, Afganistan, Jeemen ja Venezuela
on ühed halvimad neist.
Seega on õigustatud kriitiline hinnang, vähemalt Iisraeli seisukohast,
ÜRO ja eriti UNHRC erapooletusele
inimõigusrikkumiste võrdses käsitlemises eri riikides.
Iisraeli valitsus analüüsis julgeolekuolukorda
seoses vägivalla jätkuva kasvuga Juudamaa ja Samaaria piirkonnas.
Lisaks varem kokkulepitud 1000-le otsustas peaminister anda nõusoleku
veel 500 eluaseme ehitamiseks Eli asundusse.
Sarnaselt teiste Läänekalda asundustega,
tunnistas USA ekspresidendi Donald Trumpi rahuplaan
need C-ala osaks, kus Iisrael võib lõpuks oma suveräänsuse jõustada.
USA praegune Joe Bideni valitsus on aga projekti vastu,
nagu ka Euroopa Liit ja muidugi palestiinlased.
Valitsuses käib tuline vaidlus ka teise väga olulise objekti,
Eyatari eelposti staatuse üle.
Riikliku julgeoleku ministri Itamar Ben-Gviri sõnul
tuleks ka see võimalikult kiiresti legaliseerida
ja Iisraelile kuuluvaks alaks kuulutada.
Praegu on seal endiselt Iisraeli sõjaväebaas.
Iisraeli parlamendi Knesseti komisjon valmistab ette Mõistlikkuse seadust,
mis puudutab valitsuse poliitiliste otsuste kohtulikku järelevalvet.
Sellega soovitakse kärpida kohtu võimalusi piirata
või isegi tühistada peaministri, erinevate ministrite, valitsuse
ja valitud ametnike otsuseid.
Peaminister Netanyahu ütles, et ta pole otsustanud,
kas viia kaks omavahel seotud seadust Knessetisse
või oodata parlamendi järgmise istungjärguni.
Valitsuse vastuolulise kohtureformi- plaani peaarhitektid on väitnud,
et mõistlikkuse testi kasutamine, mis võimaldab kohtutel hinnata,
kas valitsuse või ministeeriumi otsuse taustaasjaoludele
on antud õige hinnang.
Praegu annab see ülemkohtule liiga palju volitusi sekkuda otsustesse,
mis peaksid olema valitsuse ja seadusandjate pädevuses.
Nüüd uue vaatenurga teemal Templimäele.
See on üks maailma vanimaid paiku, mille pühadus pärineb varaseimast,
ehk juba eelajaloolisest ajast,
ja selle identsus Saalomoni templiga on vaieldamatu.
Nii kirjutati hiljuti uues raamatus
nimega The Noble Sanctuary ehk Õilis pühamu.
Eriline on siin see, et antud raamat, mis sisaldab palju unikaalseid fotosid,
on Jordaania fotograafi Bashar Tabah'
ja Ameerika arheoloogi dr Robert Schicki töö tulemus.
Nad veetsid kolm aastat uurides ja pildistades Templimäge.
Õilis pühamu, araabia keeles al-Haram al-Sharif,
tähendab Kaljumošeed, kuid ka seda,
mida moslemid nimetavad Templimäeks,
kasutades ainult lühendit Haram, ja vahel lihtsalt Al-Aqsa,
mis on omakorda platsi lõunaosas asuv mošee.
Keskset projekti õnnistasid nii paika haldav islami sihtasutus Waqf
kui ka Jordaania kuningapere, kes aitas raamatu autoreil
pääseda muidu keelatud osadesse Templimäe territooriumil
ning paljudesse tunnelitesse ja koobastesse selle all.
Arvestades, et Waqf ja selle Jordaania patroonid
kordavad üldiselt rutiinselt sedasama palestiinlaste valet,
mille järgi juutidel pole õigust Templimäel viibida,
avastas Iisraeli meedia hämmastusega,
et uues fotoraamatus mainitakse ajaloolisi juudi templeid.
Neid mainiti ka saja aasta eest ilmunud Templimäe teatmikus.
Sellega seoses on eriti oluline märkida,
et tollal, 1924. a, kui Templimäe teatmik esmakordselt avaldati,
oli selle peatoimetaja Moslemite Ülemnõukogu president,
toonane Jeruusalemma suurmufti Said Amin el-Husseini,
kel lubati kasutada aunimetust hadzi,
kuna ta oli teinud palverännaku Mekasse.
Ta oli ehk ka halvim ja ägedaim juudivastane tollases ajaloos,
unustamata muidugi Hitlerit ja natse.
Kui üldse kellelgi, siis just suurmuftil,
poleks olnud põhjust mainida juudi templeid,
rääkimata seal siiani asuvast Maarja kambrist,
mida omakorda seostatakse
võimsate kristlusega seotud sündmuste ja piiblilugudega.
Palestiinlaste väljamõeldud narratiivi üks nurgakive on see,
et juutidel pole Iisraelimaal ja eriti Jeruusalemma Templimäel
reaalset ajalugu.
Nad kasutavad seda valet rahutuste õhutamiseks,
väites, et sionistlikud okupandid üritavad judaiseerida seda,
mis on alati olnud üksnes moslemite pühapaik.
See pole siiski arvamuse küsimus, sest dokumendid näitavad tõsiasja,
et Palestiina omavalitsusel pole õiguslikku sõnaõigust
kogu Templimäe piirkonna haldamisel,
sama vähe kui Gazat haldaval Hamasil,
ja veel vähem Iraanil, kes rahastab mõlemat mainitud tegijat.
Kuid PO ja neid valedel alustel toetava läänemaailma jaoks
oleks juutidel Templimäel palvetada lubamine
nagu 3. Maailmasõja väljakuulutamine.
PO esitas need alusetud vastuväited Templimäe islamistlikust pühadusest
vahetult enne seda, kui USA kolis oma Iisraeli saatkonna Jeruusalemma.
Iisraeli sõjaväearhiivi andmetel tuli vahetult pärast seda,
kui Iisrael vabastas Jeruusalemma ja Templimäe
seda 19 aastat ebaseaduslikult okupeerinud Jordaania käest,
langetada otsus juurdepääsu kohta Templimäe alale.
Püüdes rahustada moslemeid
pärast nende ühemõttelist ja alandavat lüüasaamist,
pakkus tollane kaitseminister Moshe Dayan
Jordaania fondile Waqf järelevalvet
mäe müüride sees toimuvate operatsioonide üle,
samas kui Iisrael vastutaks välise julgeoleku ja avaliku korra eest.
Dayan nõustus ka sellega,
et moslemitele võimaldatakse vaba juurdepääs alale,
ja kuigi juutide pääsu mäele ei piirata, ei lubata neil seal palvetada.
Teatud aegadel oli Templimägi juutidele täielikult suletud,
peamiselt araablaste vägivalla ja terrorirünnakute ajal ja selle järel.
Samas pole piirkond moslemeile peaaegu kunagi suletud,
välja arvatud erandjuhtudel, näiteks 2017. a juulis,
kui mägi suleti mõneks päevaks pärast seda,
kui terroristid mõrvasid seal kaks Iisraeli politseinikku.
Kuigi ükski Iisraeli valitsus
pole Dayani lepingut tänaseni ratifitseerinud,
on Templimäel valitsenud status quo,
nii et piirkonna siseala haldab Jordaania fond Waqf
ning Iisrael vastutab välise julgeoleku ja ka avaliku korra tagamise eest.
Samas tuleb arvestada, et ala kuulub igal juhul ja tervikuna
Iisraeli seadusandluse haldusalasse.
Moslemeil on lubatud paika vabalt külastada,
kuid külastusi on reguleeritud ohutus- ja turvameetmeid silmas pidades.
Juutidel on lubatud piirkonda siseneda vaid piiratud kellaaegadel
ja piiratud arvul ning üldjuhul
pole neil lubatud seal üksi või ühiselt palvetada.
1994. a Iisraeli ja Jordaania vahel sõlmitud rahulepingus
lepiti kokku ka selles,
et Jordaania Waqf sihtasutusel on pühapaigas vaid teatud eristaatus.
Hea vaataja, need Jeruusalemma ja Templimäega seonduvad küsimused
on muutunud viimastel päevadel üheks regiooni kuumemaks teemaks,
mistõttu olen koondanud värskesse ActualNews numbrisse
nende kohta põhjalikumaid eriartikleid.
Sellest pikemalt uudistejärgses teadaandes.
Sellised olid tänased uudised!
Uudised jäävad augustini suvepuhkusele,
kuid Püha Vaimu teemalised erisaated jätkuvad siiski kogu juulikuu vältel
laupäeviti samal ajal.
Paluge ikka rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Aktuaalsed Uudised (Actual News)
on kord kuus peamiselt netis ilmuv väljaanne,
kus mina Pekka Sartola käsitlen kuu olulisimaid sündmusi
nii Iisraeli, Lähis-Ida kui Piibli seisukohast.
Kogumik sisaldab umbes 30 A4-suurust poognatäit teemasid,
tihti sellisest perspektiivist, mida kodumaine meedia eriti ei kasuta.
Väljaanne sisaldab rohkelt pilte ja kaarte
ning tihti ka teiste ekspertide analüüse sündmuste kohta.
Väljaanne avaldatakse netis pdf-vormis
ja see maksab vaid 4.80 euri.
Seda võib tellida meie netipoest ekraanil nähtaval aadressil
või e-maili teel aadressil ajankohtaisuutiset@gmail.com
Värskeimas numbris käsitlen Templimäega seotud asjade kõrval
ka Venemaa Wagneri grupiga seotud erisündmusi.
Löö kaasa ja ole asjadega kursis!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee